b'\n_START_ARTICLE_\nBalalaika\n_START_PARAGRAPH_\nBalalaika (krievu: \xd0\xb1\xd0\xb0\xd0\xbb\xd0\xb0\xd0\xbb\xd0\xb0\xd0\xb9\xd0\xba\xd0\xb0) ir 18. gadsimt\xc4\x81 radies krievu strink\xc5\xa1\xc4\xb7in\xc4\x81mais st\xc4\xabgu instruments. 19. gadsimta beig\xc4\x81s instruments ticis pilnveidots \xe2\x80\x94 izgatavots no koka._NEWLINE_Balalaikai ir nedaudz izliektas tr\xc4\xabsst\xc5\xabra (18. un 19. gadsimtos ar\xc4\xab ieapa\xc4\xbcas) formas koka korpuss ar trim st\xc4\xabg\xc4\x81m un garu grifs. T\xc4\x81s garums ir no 600\xe2\x80\x94700 milimetriem (pr\xc4\xabmas balalaika) l\xc4\xabdz 1,7 metriem (kontrabasa balalaika). Pieci iedal\xc4\xabjumi uz grifa atbilst diatoniskajai ska\xc5\x86urindai. Otr\xc4\x81 un tre\xc5\xa1\xc4\x81 st\xc4\xabga tiek ska\xc5\x86ota unison\xc4\x81, pirm\xc4\x81 \xe2\x80\x94 kvartu augst\xc4\x81k. Izplat\xc4\xabts zemnieku vid\xc5\xab._NEWLINE_Balalaika kop\xc4\x81 ar ermo\xc5\x86ik\xc4\x81m ir k\xc4\xbcuvusi par krievu tautas m\xc5\xabzikas instrumentu un ir viens no pla\xc5\xa1\xc4\x81k paz\xc4\xabstamajiem krievu m\xc5\xabzikas instrumentiem pasaul\xc4\x93.'